b'\n_START_ARTICLE_\nOlgierd \xc5\xbdemaitis\n_START_PARAGRAPH_\nOlgierd \xc5\xbdemaitis (rus. \xd0\x96\xd0\xb5\xd0\xbc\xd0\xb0\xd0\xb9\xd1\x82\xd0\xb8\xd1\x81 \xd0\x9e\xd0\xbb\xd1\x8c\xd0\xb3\xd0\xb5\xd1\x80\xd0\xb4 \xd0\xa4\xd0\xb5\xd0\xbb\xd0\xb8\xd0\xba\xd1\x81\xd0\xbe\xd0\xb2\xd0\xb8\xd1\x87 g. 1944 m. spalio 16 d. Maskvoje) \xe2\x80\x93 Lietuvi\xc5\xb3 kilm\xc4\x97s Rusijos \xc5\xbeurnalistas, atsargos papulkininkis, Afganistano karo dalyvis._NEWLINE_T\xc4\x97vas \xe2\x80\x93 Tarybin\xc4\x97s armijos generolas majoras Feliksas Baltu\xc5\xa1is-\xc5\xbdemaitis.\n_START_SECTION_\nBiografija\n_START_PARAGRAPH_\n1966 m. baig\xc4\x97 Kolomensko artilerijos mokykl\xc4\x85. Tarnavo vadovaujan\xc4\x8diose pareigose, tarp j\xc5\xb3 1968\xe2\x80\x931972 m. \xc4\x8cekoslovakijoje, kelerius metus Vilniuje, bei 16 m. Turkestano karin\xc4\x97je apygardoje. 1986 m. Afganistane tarnavo pulko artilerijos vir\xc5\xa1ininko pareigose, dalyvavo kovin\xc4\x97je operacijoje i\xc5\xa1vedant 201-osios motorizuot\xc5\xb3 \xc5\xa1auli\xc5\xb3 divizijos 149-\xc4\x85 motorizuot\xc5\xb3 \xc5\xa1auli\xc5\xb3 pulk\xc4\x85 i\xc5\xa1 Kunduzo \xc4\xaf TSRS teritorij\xc4\x85._NEWLINE_Nuo 1990 m. atsargoje. 1994\xe2\x80\x932002 m. dirbo Maskvos Kremliaus valstybiniame istorijos \xe2\x80\x93 kult\xc5\xabros muziejuje, vadovavo Apsaugos, re\xc5\xbeimo ir lankytoj\xc5\xb3 skyriui._NEWLINE_Daugelio straipsni\xc5\xb3 karine \xe2\x80\x93 istorine tematika autorius.'